Sensorvegleiing TEOL4004 Historiske perspektiv på norsk og nordisk protestantisme V-26

Eksamensforma er semesteroppgåve på 3000-4000 ord.

Framlegg til oppgåvetema kan vere:
· Innverknaden frå den lange tradisjonen med lutherske
statskyrkjer (folkekyrkjer) med omsyn til utviklinga av den moderne nordiske velferdsstaten.
· Hovuddrag ved framveksten av vekkingsrørsler på 1800-talet i Norden. Konsentrasjon om eit eller fleire land.
· Hovuddrag ved grundtvigianismen. Samanlikning mellom Danmark og Noreg når det gjeld rørsla sin innverknad på 1800-talet.
· Utviklingsdrag med omsyn til forholdet mellom stat og kyrkje. Ta gjerne utgangspunkt i norsk kyrkjehistorie og samanlikn med utviklinga i eit eller to andre nordiske land. Fokus på anten 1800- eller 1900-talet.
· Liberaliseringa av religionslovgjevinga på 1800- og 1900-talet. Vel to land og samanlikn.
· Dei nordiske statskyrkjene sitt forhold til stat og okkupasjonsmakt under andre verdskrigen. Samalikn Noreg med eit anna land.
· Forholdet mellom skole og kristendom i nordiske land etter andre verdskrigen. Samlikt to land.
· Debatten om kvinnelege prestar på 1900-talet. Ta utgangspunkt i Noreg og samalikn anten med Sverige eller Danmark.
· Drøft og samanlikn avviklinga av statskyrkjeordninga i Sverige (2000) og Noreg
(2017).
· Særtrekk ved norsk kyrkjearkitektur (interiør og eksteriør) sidan 1800-talet. Drøft påverknad frå gudstenestelivet.
· Majoritetskyrkjene i Norden som «folkekyrkjer». Drøft kva som ligg i omgrepet «folkekyrkje» og kom gjerne inn på tema som arbeidarrørsla, låg- og frikyrkjelege rørsler, vekkingsrørsler, utviklinga av gudstenestelivet og religionsliberaliseringa.
Studentane må sjølve fokusere ei problemstilling ut frå temaformuleringane. Temaforslaga er sentrale i emnet (pensum og undervisning).
Semesteroppgåva skal ha referansar og litteraturliste på vanleg måte. Om ein nyttar KI, skal bruken gjerast greie for. Studentane må halde seg til dei generelle UiO-reglane som er referert til («Hvordan bruke KI som student»).








Sensorvegleiing TFF4234 Tros- og livssynsdialog i Norge V-26

Eksamensforma er semesteroppgåve på 3000-4000 ord. 

Studentane står fritt med omsyn til val av tema og problemstilling ut frå pensumet i emnet. Tema skal godkjennast av faglærarane. Karakterskalaen A-F blir nytta i dette emnet.

I vurderinga blir det lagt ved på at studentane nyttar relevant pensumlitteratur (ein eller fleire pensumtekstar) aktivt i framstillinga. Det er høve til å trekkje inn annan relevant litteratur i tillegg.

Semesteroppgåva skal ha referansar og litteraturliste på vanleg måte. Blir KI nytta, skal bruken gjerast greie for. Studentane må halde seg til dei generelle tilrådingane frå UiO som går fram av emneskildringa («Hvordan bruke KI som student»).
